Писательёс пӧлысь Семён Самсонов одӥгез тужгес трос гожъяськисез вал. Очеркъёсыз, веросъёсыз, повестьёсыз, романъёсыз Ижын но Москваын кызь куинь книгаын потӥзы. Ӟуч кылэ сяна, куд-ог ужъёсыз украин, финн, литва, эстон, азербайджан, нивх, коми, пор, мордва, авар, осетин, узбек, бурят, якут но мукет кылэ берыктэмын. С. А. Самсоновлы 1981-тӥ арын УАССР-лэсь Кун премизэ сётӥзы, 1986-тӥ арын со Удмуртиысь калык писатель луиз.